Hier is die wenners van die braaidag-kompetisieWen ‘n heerlike geskenkpak van Ina Lessing Konfyte met jou braaiwenk Elke persoon het mos sy eie manier van braai: of dit nou die tipe vleissnit is wat mens verkies of selfs die tipe vleis, met of sonder ŉ marinade, spesifieke speserye wat jy graag gebruik, of jy kole of hout verkies, of selfs spesifieke vuuraanstekers. Ons wou vanjaar, spesiaal vir Braaidag (24 September) ons lesers se beste braaiwenke insamel. Ina Lessing Konfyte, Ingemaak en Bakkery bederf boonop vier gelukkige Maroela-lesers, wat vir hul braaiwenke ingestuur het, met ŉ geskenkpak ter waarde van R500 elk – alles wat jy nodig het vir jou volgende braai! Ina Lessing het ŉ splinternuwe aanlyn winkel en nou kan jy sommer van enige plek in die land dié wonderlike produkte aanlyn bestel. Besoek inalessing.co.za Baie geluk aan Ella de Meyer van Springs, Kitty Beukes van Newlands in Pretoria, André Diederichs van Selborne in Kaapstad en Sanette Ralph van Gordonsbaai wat elkeen ŉ geskenkpak van Ina Lessing Konfyte, Ingemaak en Bakkery wen. Klik hier om die wenners se braaiwenke en sommer van die ander oulike wenke wat ons ontvang het, te lees. Ella, Kitty, André en Sanette se geskenkpak bevat een van elk van die volgende: Vir voorgereg Piquante-rissie (vul self met fetablokkies of olywe – heerlik!) Gepiekelde soetrissie – heerlik saam met kaas op soutkoekies Vir saam met die braaivleis Druiweblatjang Brandgenotsous Maak net oop en bedien as ŉ slaai Beetslaai Saam met die potbrood Bloubessiekonfyt Kwepersnipperkonfyt Heel makataankonfyt Vir by die koffie ná die braai Gemmerkoekies Koffiekoekies